wannaphong/clean_thaiwikipedia huggingface dataset:
# ตำแหน่งมเหสีแห่งราชวงศ์ถังของจีน
ตำแหน่งมเหสีแห่งราชวงศ์ถังของจีน (Imperial consorts of Tang China) ถูกจัดแบ่งออกเป็น 8 - 9 ขั้น (ไม่นับตำแหน่งสมเด็จพระจักรพรรดินี ซึ่งเป็นตำแหน่งของพระอัครมเหสี) ซึ่งจะถูกเรียกว่า "นางใน หรือเน่ยกวน" (อังกฤษ: inner officials; จีน: 內官; พินอิน: Nèi guān) ซึ่งเทียบได้กับคำว่า "ข้าราชการในราชสำนัก หรือเจ้าหน้าที่พระราชวัง หรือกงกวน" (อังกฤษ: palace officials; จีน: 宮官; พินอิน: Gōng guān) ในระบบข้าราชการ

ในปี ค.ศ. 662 มีการเปลี่ยนแปลงตำแหน่งใหม่เพื่อให้มีความเหมาะสมและปรับปรุงคุณภาพให้ดีขึ้น และในปี ค.ศ. 670 ได้ถูกเปลี่ยนกลับมาดังเดิมอีกครั้งโดยไม่มีเหตุผลระบุไว้อย่างเป็นทางการใด ๆ อย่างไรก็ตามนักวิชาการนักประวัติศาสตร์หลายคนคาดว่าเกิดจากการที่พระนางบูเช็กเทียนได้แนะนำสมเด็จพระจักรพรรดิไท่จง พระสวามี ให้ปรับเปลี่ยนในครั้งนี้

 ตำแหน่งเดิม (Old titles)    ขั้น (Rank) -> ตำแหน่งใหม่ (New titles)  ขั้น (Rank) ฟูเหริน (Consort 夫人 furen)  1a  ซ่านเต๋อ (Assistant in Virtue 賛德 zande)  1a  จิ่วผิน (Nine Concubines 九嬪 jiupin)  2a  ซวนหยี (Propagator of Deportment 宣儀  xuanyi)  2a เจี๋ยหยู๋ (Handsome Fairness 婕妤 jieyu)  3a  เฉิงกุย (Recipient from the Inner Chamber 承閨 chenggui)  4a เม่ยเหริน (Beauty 美人 meiren)   4a  เฉิงจื่อ (Recipient of Edicts 承旨 chengzhi)  5a ไฉเหริน (Talented 才人 cairen)  5a  เว่ยเซียน (Guardian Immortal 衛仙 weixian)  6a เป่าหลิน (Lady of Treasure 寶林 baolin)  6a  ก้งเฟ่ง (Service Provider 供奉 gongfeng)  7a ยู้นวู่ (Lady of His Majesty 御女 yunü)  7a  ซื่อจื๋อ (Coiffure Attendant 恃櫛 shijie)  8a ไฉนวู่ (Selected Lady 采女 cainü)  8a  ซื่อจิน (Towel Attendant 恃巾 shijin)  9a

สำหรับตำแหน่งมเหสีในราชวงศ์ยุคหลัง ดูเพิ่มที่ Ranks of Imperial Consorts in China.
# ซิกซ์เซนส์
ซิกซ์เซนส์  โดยความหมายทั่วไป คือ สัมผัสที่หก หมายถึง บุคคลที่มีประสาทสัมผัสพิเศษที่นอกเหนือไปจากประสาทสัมผัสทั้งห้า คือ ตา, หู, จมูก, ลิ้น และกาย โดยสามารถรับรู้หรือสัมผัสได้ถึงสิ่งเหนือธรรมชาติ เช่น ผี, วิญญาณ

หรืออาจจะหมายถึงบันเทิงคดีต่าง ๆ เช่น

ซิกซ์เซ้นซ์ วงดนตรีไทยในยุคทศวรรษที่ 80 สังกัดอาร์เอส
ซิกซ์เซ้นส์...สัมผัสสยอง ภาพยนตร์ฮอลลีวูดในปี ค.ศ. 1999 นำแสดงโดย บรูซ วิลลิส และฮาร์ลีย์ โจเอล ออสเมนต์
The Sixth Sense สื่อรักสัมผัสหัวใจ ซีรีส์ทางโทรทัศน์ของไทย
# อักษรจีนพระนางบูเช็กเทียน
อักษรจีนพระนางบูเช็กเทียน  เป็นอักษรจีนที่พระนางบูเช็กเทียน ซึ่งเป็นจักรพรรดินีพระองค์แรกและพระองค์เดียวในประวัติศาสตร์จีน ทรงมีพระราชดำริให้สร้างและปรับปรุงใหม่เพื่อแสดงถึงพระราชอำนาจของพระนาง โดยตัวอักษรเหล่านั้นพระนางมิได้เป็นผู้ประดิษฐ์ออกแบบด้วยพระองค์เอง หากแต่มีข้าราชบริพารคนหนึ่งชื่อ จงฉินเค่อ  ซึ่งเป็นบุตรของญาติลูกพี่ลูกน้องของพระนางเป็นผู้ประดิษฐ์ขึ้นในเดือนธันวาคม ค.ศ. 689 จำนวนของตัวอักษรทั้งหมดไม่แน่ชัด ข้อมูลแต่ละแหล่งระบุจำนวนต่างกันเช่น 12, 17, 19, หรือ 30 ตัวอักษรเป็นต้น ตัวอักษรใหม่เหล่านี้ถูกบังคับใช้ในรัชกาลพระนางบูเช็กเทียน แต่ยุติลงเมื่อพระนางสวรรคตใน ค.ศ. 705   

ตัวอักษรพระนางบูเช็กเทียนนั้น บางส่วนที่ยังใช้อยู่บ้างนั้นอนุรักษ์ใช้เฉพาะเขียนประวัติศาสตร์สมัยพระนางเท่านั้น และตัวอักษรบางตัวที่มีใช้ในยุคปัจจุบันบ้างในความหมายที่ต่างไป เช่นใช้ในภาษาคอมพิวเตอร์ยุคใหม่ หรือในภาษาเฉพาะเท่านั้น 

ลักษณะของตัวอักษรแต่ละตัวเองก็มีรูปแบบที่อาจแตกต่างไปตามการใช้งานหรือในเอกสารชนิดต่าง ๆ กัน เช่นคำว่า จ้าว (จีน: 照; พินอิน: zhào) ซึ่งเป็นพระนามของพระนางบูเช็กเทียนนั้น ถูกแทนด้วยตัวอักษรใหม่ คือ  瞾 แต่ในบางครั้งก็ถูกเขียนอย่างผิด ๆ ว่า 曌 ทั้งนี้เมื่อศึกษาในพจนานุกรมคังซี (Kangxi Dictionary) จึงพบคำอธิยว่าคำที่ถูกต้องควรเป็นคำที่เขียนด้วยอักษรที่ประกอบด้วย 目 ("ตา") 2 ตัวอักษรมากกว่าอักษรคำว่า 明 ("ส่องสว่าง โชติช่วง") เป็นต้น

ประวัติศาสตร์
ตัวอักษรจีนในสมัยพระนางบูเช็กเทียนมิได้มากจากการคิดประดิษฐ์อักษรใหม่จากเริ่มต้นทั้งหมด แต่มาจากการสร้างโดยประกอบหรือยืมตัวอักษรเดิมต่าง ๆ มารวมเข้าด้วยกัน ดังตัวอย่าง

เมื่อราชวงศ์โจวล่มสลายลงพร้อมการสิ้นพระชมน์ของพระนางบูเช็กเทียน จึงนำตัวอักษรแบบดั้งเดิมกลับมาใช้ใหม่อีกครั้ง และในที่สุดผู้คนก็ลืมวิธีการเขียนแบบใหม่นั้นไป คงเหลือตัวอักษรบางตัวที่ถูกนำมาใช้ในประเทศอื่นบ้าง

เกร็ดเกี่ยวกับรัชกาลจักรพรรดินีบูเช็กเทียนสามารถหาอ่านได้ในหนังสือ "คัมภีร์ถัง" (the Book of the Tang)

ตัวอย่าง
 ตัวอักษรเดิม พินอิน และความหมาย  ตัวอักษรใหม่  รูปขยาย  Unicode  คำอธิบายความหมาย 照  zhào (เจ้า)(มีความหมายว่า "ส่องสว่าง" และ "ภาพถ่าย" ด้วย) 曌  100px  ชื่อของพระนางบูเช็กเทียน “照” มี้รากฐานมาจากคำสี่คำ ประกอบด้วยคำว่า “日月当空” ซึ่งหมายถึงพระจันทร์และพระอาทิตย์อันเป็นสัญลักษณ์แห่งหยินและหยาง 照 zhào (เจ้า)  瞾  100px  มีลักษณะการเขียนตามที่ปรากฏอยู่ในพจนานุกรมกังซี (Kangxi dictionary) 天  tiān (เทียน)ท้องฟ้า สวรรค์  𠑺  100px  คำนี้มีที่มาจากตัวอักษรที่ใช้เป็นตราประทับของคำว่า 天 天   𠀑  100px  เป็นรูปแบบการเขียนที่เส้นบางเส้นลากต่อกันตามลักษณะการเขียนด้วยลายมือ (handwritten script) 地  de (ตี)โลก แผ่นดิน埊  100px  ตัวอักษรคำว่า โลก นี้ประกอบด้วยตัวอักษรคำว่า ภูเขา น้ำ และดิน 日  rì (รื่อ)พระอาทิตย์ วัน𡆠  100px  กล่าวกันว่าเป็นตัวแทนของเทพอีกาสามขา (the Three-legged crow Sun deity of Chinese mythology) ในตำนานเทพนิยายจีน 月  yuè (เยว่)พระจันทร์ เดือน 囝  100px  กล่าวกันว่าเป็นตัวแทนรูปกระต่าย หรือคางคกบนดวงจันทร์ 月  𠥱  100px  มีลักษณะเช่นเดียวกับด้านบน 星  xīng (ซิง)ดาว ดวงดาว〇  100px  ลักษณะวงกลมอันว่างเปล่าแสดงถึงคำว่า 'ดวงดาว' ปัจจุบันใช้ในอักษรจีนสมัยใหม่แทนตัวเลขของจีน ในความหมายว่า ศูนย์ (number zero)

ดูเพิ่ม
A Book from the Sky
 Claudian letters

แหล่งข้อมูลอื่น
More detailed information on these characters
# แอฟเตอร์ไลฟ์ (เพลงอะเว็นจด์เซเวนโฟลด์)
"แอฟเตอร์ไลฟ์"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เพลงนี้ได้ออกจำหน่ายเป็นซิงเกิลลำดับที่ 3 จากสตูดิโออัลบั้มชุดที่ 4 ของวง อะเว็นจด์เซเวนโฟลด์ ตัวเพลงประกอบไปด้วยเครื่องดนตรีออร์เคสตรา และประพันธ์โดยมือกลองของวง เดอะเรฟ เพลงนี้ได้ถูกโหวตให้เป็นเพลงที่ดีที่สุดในอัลบั้มในหน้าแรกในเว็บไซต์ของอะเว็นจด์เซเวนโฟลด์ ซิงเกิลนี้ออกจำหน่ายในต้นปี พ.ศ. 2551

 มิวสิกวิดีโอ 
มิวสิกวิดีโอสำหรับเพลงนี้กำกับโดย เวย์น อิชแชม เพลงในเวอร์ชันอัลบั้ม จะมีส่วนของไวโอลินในช่วงอินโทรและหลังคอรัสครั้งที่ 2 แต่ทั้ง 2 ส่วนก็ได้ถูกตัดออกในวิดีโอ รวมถึงท่อนบริดจ์ของเพลง ที่มีเสียงร้องของเดอะเรฟ

มิวสิกวิดีโอออกเผยแพร่อย่างเป็นทางการเมื่อวันที่ 12 มีนาคม พ.ศ. 2551 โดยอะเว็นจด์เซเวนโฟลด์ และวอร์เนอร์บราเธอร์สเรเคิดส์ วิดีโอประกอบไปด้วยการแสดงดนตรีของวงบนเวทีเล็ก ๆ ในห้องสีขาวกับแสงสีดำ วิดีโอแสดงสิ่งต่าง ๆ ได้แก่ เอ็ม. แชโดวส์ กำลังวิ่งโดยไม่ได้สวมเสื้อ แซกกี เวนเจนซ์ กำลังเต้นรำกับผู้หญิงคนหนึ่ง ซินนิสเตอร์ เกตส์ กำลังถือหัวกะโหลกท่ามกลางเหล่าแสงเทียน เดอะเรฟกำลังนอนพร้อมกับแมงมุมบนหน้าของเขา และจอห์นนี คริสต์ กำลังปล่อยฝูงนกพิราบที่เขาอุ้มเอาไว้ให้บินออกไป

 เนื้อหาของเพลง 
แซกกี เวนเจนซ์ ได้กล่าวไว้ในวิดีโอ "เมกกิงออฟ 'แอฟเตอร์ไลฟ์'"Avenged Sevenfold - Afterlife (Segment 1) [Extra] ว่าเพลงนี้มีเนื้อหาเกี่ยวกับผู้ชายคนหนึ่งที่เสียชีวิตก่อนเวลาและพบว่าตัวเองอยู่ในสวรรค์ เมื่อเข้ามาอยู่แล้ว เขาได้ตระหนักว่าเขามีสิ่งที่ต้องทำอีกหลายอย่างบนโลกมนุษย์ ทำให้เขาต้องกลับไปและทำให้มันเป็นจริง เป็นการหนีออกจากชีวิตหลังความตาย

 รายชื่อเพลง 
เพลงทั้งหมดแต่งโดยอะเว็นจด์เซเวนโฟลด์

 อันดับในชาร์ต 
ชาร์ต (2551)อันดับสูงสุดBillboard Mainstream Rock Tracks11Billboard Modern Rock Tracks20UK Rock Chart1

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องเสียงประสาน
 เดอะเรฟ – กลอง, ร่วมร้องนำ
 ซินนิสเตอร์ เกตส์ – กีตาร์นำ, ร้องเสียงประสาน
 จอห์นนี คริสต์ – กีตาร์เบส
# เดย์บายเดย์ (อีพี)
เดย์ บาย เดย์ เป็นมินิอัลบั้มลำดับที่ 4 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 3 กรกฎาคม ค.ศ. 2012 โดย คอร์คอนเทนส์มีเดีย

 เบื้องหลัง 
เมื่อวันที่ 13 มิถุนายน 2012 คอร์คอนเทนส์มีเดีย ประกาศว่าจะปล่อย อีพี ใหม่ชื่อว่า "เดย์ บาย เดย์" มิวสิกวิดีโอของเพลงนี้ถูกสร้างเป็นลักษณะภาพยนตร์ 2 ตอน ตอนแรกความยาว 15 นาที และตอนที่สองความยาว 8 นาที โดยมีเค้าโครงเรื่องมาจากภาพยนตร์ฮอลลีวู้ดเรื่อง แมดแม็กซ์ ที่ว่าด้วยโลกในยุคดิสโทเปีย

รายชื่อเพลง

 ชาร์ต 
ชาร์ตอันดับสูงสุด  แกออนชาร์ตอัลบั้มประจำสัปดาห์
|align="center"|5
|-
|  แกออนชาร์ตอัลบั้มรายเดือน 4 South Korea Hanteo Weekly Physical album charthttp://www.hanteo.com/# 2

 ยอดจำหน่ายและการรับรอง 
ชาร์ต (2012)จำนวน (รวม) แกออน ขายทางกายภาพ เดย์ บาย เดย์ 40,928 Mirage 32,155

 ประวัติการจำหน่าย 
 ประเทศ  วันที่  รูปแบบ  ป้ายทั่วโลก3 กรกฎาคม 2012ดาวน์โหลดดิจิทัลคอร์คอนเทนส์มีเดียโลเอนเอนเตอร์เทนเมนต์เกาหลีใต้3 กรกฎาคม 20123 กรกฎาคม 2012ซีดี4 กันยายน 2012ดาวน์โหลดดิจิทัล (Repackage)4 กันยายน 2012ซีดี (Repackage)
# สกรีม (เพลงอะเว็นจด์เซเวนโฟลด์)
"สกรีม"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 5 และเป็นซิงเกิลสุดท้ายจากสตูดิโออัลบั้มชุดที่ 4 ของวง อะเว็นจด์เซเวนโฟลด์ เพลงนี้ได้ติดอันดับที่ 9 ในชาร์ตฮอตเมนสตรีมร็อกแทร็กของสหรัฐอเมริกา และอันดับที่ 26 ในชาร์ตเพลงอัลเทอร์เนทีฟของสหรัฐอเมริกาBillboard.com - Artist Chart History - Avenged Sevenfold, Billboard.com, retrieved 12-14-2008. เป็นซิงเกิลที่ 2 ใน 5 ซิงเกิลของอะเว็นจด์เซเวนโฟลด์ ที่ประพันธ์โดย เอ็ม. แชโดวส์ และยังเป็นซิงเกิลสุดท้ายที่มี เดอะเรฟ ในส่วนของกลอง

 ชาร์ต 
ชาร์ตอันดับสูงสุดBillboard (Alternative Songs)Billboard, Avenged Sevenfold Alternative Songs Chart26Billboard (Mainstream Rock Songs)Billboard, Avenged Sevenfold Mainstream Rock Songs Chart9

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องเสียงประสาน
 เดอะเรฟ – กลอง, ร้องเสียงประสาน
 ซินนิสเตอร์ เกตส์ – กีตาร์นำ, ร้องเสียงประสาน
 จอห์นนี คริสต์ – กีตาร์เบส
# ปลาไบรคอน
ปลาไบรคอน หรือ ปลาเทราต์อเมริกาใต้  เป็นสกุลของปลาน้ำจืดที่อยู่ในวงศ์ปลาคาราซิน (Characidae) จัดอยู่ในสกุล Brycon 

มีขนาดยาวเต็มที่ 12–80 เซนติเมตร (4.7–31.5 นิ้ว) มีรูปร่างคล้ายกับปลาเทราต์ ซึ่งเป็นปลาต่างวงศ์และอันดับกัน และมิได้มีอะไรเกี่ยวข้องกัน แต่นับเป็นปลาจำพวกหนึ่งที่มีขนาดใหญ่ที่สุดของวงศ์ปลาคาราซิน เป็นปลาที่อาศัยอยู่รวมกันเป็นฝูง พบกระจายพันธุ์ตามแม่น้ำสายใหญ่ ๆ ในทวีปอเมริกาใต้ เช่น แม่น้ำแอมะซอน เป็นปลากินพืชเป็นอาหาร สามารถกินเมล็ดพืชที่หล่นลงน้ำในช่วงที่น้ำหลากหรือน้ำท่วมป่าได้ด้วย โดยสามารถกระโดดขึ้นงับจากผิวน้ำได้สูงถึง 4 เท่าของความยาวลำตัว

การจำแนก
 Brycon alburnus (Günther, 1860)
 Brycon amazonicus (Spix & Agassiz, 1829) 
 Brycon argenteus Meek & Hildebrand, 1913
 Brycon atrocaudatus (Kner, 1863)
 Brycon behreae Hildebrand, 1938
 Brycon bicolor Pellegrin, 1909
 Brycon cephalus (Günther, 1869) (ปลาไบรคอนหางแดง)
 Brycon chagrensis (Kner, 1863)
 Brycon coquenani Steindachner, 1915
 Brycon costaricensis Angulo & Gracian-Negrete, 2013Angulo, A. & Gracian-Negrete, J.M. (2013): A new species of Brycon (Characiformes: Characidae) from Nicaragua and Costa Rica, with a key to the lower Mesoamerican species of the genus.  Zootaxa, 3731 (2): 255–266.
 Brycon coxeyi Fowler, 1943
 Brycon dentex Günther, 1860
 Brycon devillei (Castelnau, 1855)
 Brycon falcatus Müller & Troschel, 1844
 Brycon ferox Steindachner, 1877
 Brycon fowleri Dahl, 1955
 Brycon gouldingi Lima, 2004
 Brycon guatemalensis Regan, 1908 
 Brycon henni Eigenmann, 1913
 Brycon hilarii (Valenciennes, 1850)
 Brycon insignis Steindachner, 1877 
 Brycon labiatus Steindachner, 1879
 Brycon medemi Dahl, 1960
 Brycon meeki Eigenmann & Hildebrand, 1918
 Brycon melanopterus (Cope, 1872)
 Brycon moorei Steindachner, 1878 
 Brycon nattereri Günther, 1864
 Brycon obscurus Hildebrand, 1938
 Brycon oligolepis Regan, 1913
 Brycon opalinus (Cuvier, 1819)
 Brycon orbignyanus (Valenciennes, 1850)
 Brycon orthotaenia Günther, 1864
 Brycon pesu Müller & Troschel, 1845 
 Brycon petrosus Meek & Hildebrand, 1913
 Brycon polylepis Moscó Morales, 1988
 Brycon posadae Fowler, 1945
 Brycon rubricauda Steindachner, 1879
 Brycon sinuensis Dahl, 1955
 Brycon stolzmanni Steindachner, 1879
 Brycon striatulus (Kner, 1863)
 Brycon unicolor Moscó Morales, 1988
 Brycon vermelha Lima & Castro, 2000
 Brycon whitei Myers & Weitzman, 1960
# การเลือกตั้งสหพันธรัฐในออสเตรเลีย พ.ศ. 2556
การเลือกตั้งสหพันธรัฐในออสเตรเลีย พ.ศ. 2556 จัดขึ้นเมื่อวันที่ 7 กันยายน พ.ศ. 2556 ในการเลือกตั้งครั้งนี้พันธมิตรระหว่างพรรคเสรีนิยม และพรรคชาติ ได้รับที่นั่งรวมกัน 90 ที่นั่ง ซึ่งมากกว่ากึ่งหนึ่งของจำนวนที่นั่งในสภาผู้แทนราษฎร ทำให้สามารถจะจัดตั้งรัฐบาลเสียงข้างมากได้นับตั้งแต่การเลือกตั้งปี พ.ศ. 2550 พรรคแรงงานได้รับที่นั่ง 55 ที่นั่ง พรรคกรีนได้รับที่นั่ง 1 ที่นั่ง ส่วนพรรคอื่นๆและผู้สมัครอิสระได้รับที่นั่ง 4 ที่นั่ง

 ผลการเลือกตั้ง 

ผลการเลือกตั้งทั้ง 150 เขต และมีผู้ใช้สิทธิเลือกตั้ง 93.23% "FIRST PREFERENCES BY PARTY" - คณะกรรมการการเลือกตั้งออสเตรเลีย

 พรรค คะแนนเสียง % เปลี่ยนแปลง (%) ที่นั่ง % เปลี่ยนแปลง (ที่นั่ง) พรรคแรงงาน4,311,365 33.38 4.61 55 36.67 17   พันธมิตรฯ             พรรคเสรีนิยม4,134,865	 32.02 1.56 58 38.67 14   พรรคชาติเสรีแห่งควีนส์แลนด์1,152,217 8.92 0.20 22 14.67 1   พรรคชาติ554,268 4.29 0.56 9 6.00 2   พรรคเสรีนิยมชนบท41,468	 0.32 0.01 1 0.67  พรรคกรีน1,116,918	 8.65 3.11 1 0.67  พรรค Palmer United 709,035	 5.49 5.49 1 0.67 1 พรรค Katter's Australian 134,226	 1.04 0.73 1 0.67  ผู้สมัครอิสระ177,217	 1.37 0.84 2 1.34 1 อื่นๆ 583,348 4.52 0.41 0 0  รวมทั้งสิ้น 12,914,927     150   เปรียบเทียบคะแนน 2 พรรคหลัก พันธมิตรระหว่างพรรคเสรีนิยมและพรรคชาติ 6,908,710 53.49 3.61 90 60 18 พรรคแรงงาน 6,006,217 46.51 3.61 55 36.67 17
# การเลือกตั้งสหพันธรัฐในออสเตรเลีย พ.ศ. 2550
การเลือกตั้งสหพันธรัฐในออสเตรเลีย พ.ศ. 2550 จัดขึ้นเมื่อวันที่ 24 พฤศจิกายน พ.ศ. 2550 ในการเลือกตั้งครั้งนี้พรรคแรงงาน ได้รับที่นั่ง 83 ที่นั่ง พันธมิตรระหว่างพรรคเสรีนิยมและพรรคชาติ ได้รับที่นั่งรวมกัน 65 ที่นั่งซึ่งเป็นพรรครัฐบาลเดิมหลังจากชนะการเลือกตั้งมา 4 สมัยติดต่อกัน และเป็นครั้งที่ 2 ที่นายกรัฐมนตรีที่ดำรงตำแหน่งอยู่แพ้การเลือกตั้งในที่นั่งของตนเอง ส่วนผู้สมัครอิสระได้รับที่นั่ง 2 ที่นั่ง

 ผลการเลือกตั้ง 

ผลการเลือกตั้งทั้ง 150 เขต และผู้ใช้สิทธิเลือกตั้ง 94.76% "FIRST PREFERENCES BY PARTY" - คณะกรรมการการเลือกตั้งออสเตรเลีย

 พรรค คะแนนเสียง % เปลี่ยนแปลง (%) ที่นั่ง เปลี่ยนแปลง (ที่นั่ง) พรรคแรงงาน5,388,184 43.38 5.74 83 23   พันธมิตรฯ             พรรคเสรีนิยม4,546,600 36.60 4.22 55 20   พรรคชาติ682,424 5.49 0.40 10 2 พรรคกรีน967,789 7.79 0.60 0  พรรค Family First246,798 1.99 0.02 0  พรรค ออสเตรเลียนเดโมเครต89,813 0.72 0.51 0  ผู้สมัครอิสระ276,370 2.23 0.27 2 1 อื่นๆ 222,004 1.79 0.25 0  รวมทั้งสิ้น 12,419,863     150 เปรียบเทียบคะแนน 2 พรรคหลัก พรรคแรงงาน 6,545,814 52.70 5.44 83 23 พันธมิตรระหว่างพรรคเสรีนิยมและพรรคชาติ 5,874,178 47.30 5.44 65 22
 อ้างอิง 

 2007 Federal Election - ABC (Australian Broadcasting Corporation)
# การเลือกตั้งสหพันธรัฐในออสเตรเลีย พ.ศ. 2553
การเลือกตั้งสหพันธรัฐในออสเตรเลีย พ.ศ. 2553 จัดขึ้นเมื่อวันที่ 21 สิงหาคม พ.ศ. 2553 ในการเลือกตั้งครั้งนี้พรรคแรงงาน ได้รับที่นั่ง 72 ที่นั่ง พันธมิตรระหว่างพรรคเสรีนิยม และพรรคชาติ ได้รับที่นั่งรวมกัน 72 ที่นั่ง พรรคกรีนได้รับที่นั่ง 1 ที่นั่งซึ่งเป็นครั้งแรกที่ได้รับเลือกตั้ง ส่วนพรรคอื่นๆและผู้สมัครอิสระได้รับที่นั่ง 5 ที่นั่ง อย่างไรก็ตามพรรครัฐบาลเดิมอย่างพรรคแรงงานที่มี 72 ที่นั่งซึ่งน้อยกว่ากึ่งหนึ่งของจำนวนที่นั่งในสภาผู้แทนราษฎร ทำให้เกิดปรากฏการณ์สภาชะงักงัน (Hung Parliament) ที่สภาผู้แทนราษฎรแห่งออสเตรเลียไม่สามารถมีรัฐบาลเสียงข้างมากได้เป็นครั้งแรกนับตั้งแต่ปี พ.ศ. 2483"Voters leave Australia hanging" - ABC News"Australia count begins after tight election race" - BBC News"Australia heads for hung parliament" - BBC News  ทำให้ต้องหาเสียงสนับสนุนเพื่อจัดตั้งรัฐบาล โดยพรรคแรงงานได้รับเสียงสนุนจากพรรคกรีนที่มี 1 ที่นั่ง และผู้สมัครอิสระอีก 3 ที่นั่ง ทำให้พรรคแรงงานสามารถจัดรัฐบาลเสียงข้างน้อยที่มีเสียงสนับสนุน 76 ที่นั่ง พรรคฝ่ายค้านและอื่นๆมี 74 ที่นั่ง

 ผลการเลือกตั้ง 

ผลการเลือกตั้งทั้ง 150 เขต และมีผู้ใช้สิทธิเลือกตั้ง 93.21% "FIRST PREFERENCES BY PARTY" - คณะกรรมการการเลือกตั้งออสเตรเลีย

 พรรค คะแนนเสียง % เปลี่ยนแปลง (%) ที่นั่ง เปลี่ยนแปลง (ที่นั่ง) พรรคแรงงาน4,711,363 37.99 5.40 72 11   พันธมิตรฯ             พรรคเสรีนิยม3,777,383 30.46 0.76 44 11   พรรคชาติเสรีแห่งควีนส์แลนด์1,130,525 9.12 0.60 21 21   พรรคชาติ419,286 3.43 0.04 6 4   พรรคเสรีนิยมชนบท38,335 0.31 0.01 1 1 พรรคกรีน1,458,998 11.76 3.97 1 1 พรรคชาติ (รัฐเวสเทิร์นออสเตรเลีย)43,101 0.34 0.20 1 1 ผู้สมัครอิสระ312,496 2.52 0.30 4 2 อื่นๆ 510,876 4.11 0.38 0  รวมทั้งสิ้น 12,402,363     150 เปรียบเทียบคะแนน 2 พรรคหลัก พรรคแรงงาน 6,216,445 50.12 2.58 72 11 พันธมิตรระหว่างพรรคเสรีนิยมและพรรคชาติ 6,185,918 49.88 2.58 72 7
 อ้างอิง 

  Australia Votes - 2010 Federal Election - ABC (Australian Broadcasting Corporation)
# การเลือกตั้งสหพันธรัฐในออสเตรเลีย พ.ศ. 2547
การเลือกตั้งสหพันธรัฐในออสเตรเลีย พ.ศ. 2547 จัดขึ้นเมื่อวันที่ 9 ตุลาคม พ.ศ. 2547 ในการเลือกตั้งครั้งนี้พันธมิตรระหว่างพรรคเสรีนิยมและพรรคชาติ ได้รับที่นั่งรวมกัน 87 ที่นั่ง(พรรคเสรีนิยม 74 ที่นั่ง พรรคชาติ 12 ที่นั่ง พรรคเสรีนิยมชนบท 1 ที่นั่ง) ซึ่งมากกว่ากึ่งหนึ่งของจำนวนที่นั่งในสภาผู้แทนราษฎร ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกันนับตั้งแต่การเลือกตั้งในปี พ.ศ. 2539 พรรคแรงงานได้รับที่นั่ง 60 ที่นั่ง ส่วนผู้สมัครอิสระได้รับที่นั่ง 3 ที่นั่ง

 ผลการเลือกตั้ง 

ผลการเลือกตั้งทั้ง 150 เขต และผู้ใช้สิทธิเลือกตั้ง 94.69% "FIRST PREFERENCES BY PARTY" - คณะกรรมการการเลือกตั้งออสเตรเลีย

 พรรค คะแนนเสียง % เปลี่ยนแปลง (%) ที่นั่ง เปลี่ยนแปลง (ที่นั่ง)   พันธมิตรฯ             พรรคเสรีนิยม4,741,458 40.47 3.39 74 5   พรรคชาติ690,275 5.89 0.28 12 1   พรรคเสรีนิยมชนบท39,855 0.34 0.02 1  พรรคแรงงาน4,408,820 37.63 0.21 60 4 พรรคกรีน841,734 7.19 2.23 0 1 พรรค Family First235,315 2.01 2.01 0  พรรค ออสเตรเลียนเดโมเครต144,832 1.24 4.17 0  พรรค One Nation139,956 1.19 3.15 0  ผู้สมัครอิสระ286,206 2.44 0.27 3  อื่นๆ 226,239 1.93  0  รวมทั้งสิ้น 11,714,835     150 เปรียบเทียบคะแนน 2 พรรคหลัก พันธมิตรระหว่างพรรคเสรีนิยมและพรรคชาติ 6,179,130 52.74 1.79 87 5 พรรคแรงงาน 5,536,002 47.26 1.79 60 5
# แมนยูนิเวิร์สโมเดล
แมนยูนิเวิร์สโมเดล  หรือชื่อก่อนหน้า มิสเตอร์ยูนิเวิร์สโมเดล  ในอดีตเคยเป็นรายการการประกวด 1 ใน 4 ที่ใหญ่ที่สุดสำหรับผู้ชาย รองจากแมนฮันต์อินเตอร์เนชันแนล, มิสเตอร์เวิลด์ และ มิสเตอร์อินเตอร์เนชันแนล การประกวดจัดขึ้นครั้งแรกในปี ค.ศ. 2008 ที่สาธารณรัฐโดมินิกัน 

 ผู้ดำรงตำแหน่ง 
 ปี แมนยูนิเวิร์สโมเดล รองชนะเลิศสถานที่จัดประกวดผู้เข้าประกวด อันดับที่ 1 อันดับที่ 2 อันดับที่ 3 อันดับที่ 4อันดับที่ 5อันดับที่ 6 2008 อีวาน กาเบร์รา ตรีโกฟิลิปป์ ฮอลล์สตีฟ โอทิสอันโตโน ซาวาเรเซปาตริก กอบเบตต์    ซานโตโดมิงโก, สาธารณรัฐโดมินิกัน21 2009 โจชัว เดย์Robinson Tajmuch PobleteFrancesco AllegraMahmud JanLuis Miguel Moreta Abreu   ปุนตาคานา, สาธารณรัฐโดมินิกัน 24 2010 ทาริก แคลยานาชเลออน อันเดรส โอปาโซ เบเซราทัวร์ โรลส์เอ็ดการ์ โชเซ โมเรโน มูนอซคริสโตส คริสทอดูไลส์   33 2011 ควน ปาโบล โกเมซอันโตนีโอ ดูอาร์เตเดวิด ฟลอเรนตินเนลสัน กูเตียเรซ กูเอยาร์โบยัน อิริจานิค   42 2012 เอริก คีเมเนซ ซาบาเตร์มิฮา ดราโกสแดเนียล กาเยียวนิโคลัส ฟาร์เรโด บราสโกชูลีอู ซีซาร์ ตอร์เรสอัลเบร์โต ยอร์ส   ซานโตโดมิงโก, สาธารณรัฐโดมินิกัน 27 2013 ราฟาเอล ชาเบซจานนี เซนนีเซลอาซิซ กายอาเลกซิส เคซุส เดซการ์โซเซร์คีโอ เฟลีเป เมแลนเดซ เรโบโยเจา เปาลู อันเดรีย   ซานเตียโกเดโลสกาบาเยโรส, สาธารณรัฐโดมินิกัน 29 2014 บรูนู มูเนย์แฮนโชเซ ลุยส์ เฟอร์นันเดซฆวน อันโตเนียว เปญญา ฆิเมเนซเอนเดรีย กอบบาโดโยเอล คาเบียร์ เฟรนช์ มาร์คีนาออสวัลโด้ ซานเชซ ริเวร่าโชเซ โลเปซ ซานโตโดมิงโก, สาธารณรัฐโดมินิกัน27 2015 โรเคียร์ วาร์นาวาUlysse FreitasIulian DamaschinLauric LópezYovany Pérez ReyesEloy Montero Castedo 35 2016 มาร์ลอน โปโลLuis Domingo BaezVictor Manuel AlcantaraMichael CheverezOswaldo RamosAdrian Krzyzansk  ปุนตาคานา, สาธารณรัฐโดมินิกัน30 2017 เกบิน มอนเตสJose Roberto VelascoZamir SierraManuel ValeroAndre Miguel BernalDouglas Castro เกาะมาร์การิตา 392018Anthony ClarindaSebastian GasañolJaime BetancourtJason BrjBrad ZeeSamuele Carenzi  เปอร์โต ปลาตา, สาธารณรัฐโดมินิกัน362019Jefferson VelascoAmaury BentJean FerrariMac McadamIvan Rodriguez Junior 24

เรียงลำดับสัญชาติของผู้ชนะเลิศ
 ประเทศ จำนวน ปีที่ชนะ 1 201920182017 2016 2015 2014 2013 2012  2011 2010 2009  2008
 ตัวแทนชาวไทย 
 ปี ผู้ดำรงตำแหน่ง จังหวัด ตำแหน่งในการประกวด รางวัลพิเศษ 2013 ประสบลาภ กิตติถนอม ขอนแก่น colspan=2
# คริทิคัลอักเคลม
"คริทิคัลอักเคลม"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลแรกจากสตูดิโออัลบั้มชุดที่ 4 ของวง อะเว็นจด์เซเวนโฟลด์ อะเว็นจด์เซเวนโฟลด์ได้โพสต์ทีเซอร์ของเพลงความยาว 2 นาที และ 15 วินาที ลงในมายสเปซของวง ก่อนที่จะถึงวันออกจำหน่ายในไอทูนส์ แต่ในวันที่ 20 สิงหาคม พ.ศ. 2550 อะเว็นจด์เซเวนโฟลด์ได้อัปโหลดเพลงเต็มในมายสเปซ ต่อมาเพลงเต็มก็ได้ออกจำหน่ายในไอทูนส์ วันที่ 28 สิงหาคม พ.ศ. 2550

 ภาพรวม 
เพลง "คริทิคัลอักเคลม" เป็นเพลงลำดับแรกในอัลบั้ม อะเว็นจด์เซเวนโฟลด์ ซึ่งจะเริ่มต้นอินโทรด้วยเสียงออร์แกนยาว 22 วินาที ตามด้วยการเปิดตัวของเพลงอย่างสง่างาม ผสมกลมกลืนด้วยกีตาร์โซโล ในท่อนคอรัสของเพลง เดอะเรฟ เป็นคนให้เสียงร้องนำ ตลอดจนเสียงร้องประสานเบื้องหลังและแผดเสียงในท่อนอื่น ๆ หลังจากการจากไปของเดอะเรฟเมื่อปี พ.ศ. 2552 การแสดงสดของเพลงนี้ก็ยังคงมีเสียงร้องของเขา โดยการเปิดเสียงร้องให้ได้ยินผ่านลำโพง ซึ่งเป็นวิธีการน้อมรำลึกของวงถึงเดอะเรฟ

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องเสียงประสาน
 เดอะเรฟ – กลอง, ร่วมร้องนำ
 ซินนิสเตอร์ เกตส์ – กีตาร์นำ, ร้องเสียงประสาน
 จอห์นนี คริสต์ – กีตาร์เบส

นักดนตรีสมทบ
เจมี มูโฮเบอแร็ก – ออร์แกน, เปียโน
# อันโฮลีคอนเฟสชันส์
"อันโฮลีคอนเฟสชันส์"  เป็นเพลงของ อะเว็นจด์เซเวนโฟลด์ จากสตูดิโออัลบั้มชุดที่ 2 ของวง เวกกิงเดอะฟอลเลน เป็นซิงเกิลสุดท้ายที่มีการแผดเสียงคำรามของ เอ็ม. แชโดวส์ ก่อนที่จะเปลี่ยนไปเป็นเสียงร้องปกติในอัลบั้มชุดต่อมา ซิตีออฟอีวิล

เพลงนี้ได้แสดงสดครั้งแรกเมื่อวันที่ 21 มกราคม พ.ศ. 2547 และยังคงเป็นเพลงหลักในการแสดงสดในหลาย ๆ ครั้งของวง แม้ว่าจะมีเพียงไม่กี่ครั้งที่ไม่มีเพลงนี้ในการแสดง โดยในเดือนพฤศจิกายน พ.ศ. 2556 เพลงนี้ได้แสดงไปแล้ว 544 ครั้ง ทำให้เป็นเพลงของอะเว็นจด์เซเวนโฟลด์ที่เล่นในการแสดงสดบ่อยครั้งที่สุด

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์
 เดอะเรฟ – กลอง
 ซินนิสเตอร์ เกตส์ – กีตาร์นำ
 จอห์นนี คริสต์ – กีตาร์เบส
# ภาษายะไข่ถิ่นรามรี
ภาษายะไข่ถิ่นรามรี หรือ ภาษายะไข่ถิ่นย่าง-บแย่ มีผู้พูดในพม่าทั้งหมด 810,000 คน (พ.ศ. 2526) ในรัฐยะไข่และเกาะรามรี (ย่าง-บแย่) จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า เรียงประโยคแบบประธาน-กรรม-กริยา 
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
หมวดหมู่:ภาษาในประเทศพม่า
หมวดหมู่:ภาษาในประเทศบังกลาเทศ
# ภาษาซิยิน
ภาษาซิยิน (Siyin language) มีผู้พูดในพม่าทั้งสิ้น 10,000 คน ใน พ.ศ. 2534 ในบริเวณทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เรียงประโยคแบบประธาน-กรรม-กริยา มีการแปลไบเบิลเป็นภาษานี้ใน พ.ศ. 2547
 อ้างอิง 
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
หมวดหมู่:ภาษาในประเทศพม่า
หมวดหมู่:ภาษาชีน
# กองทัพปฏิวัติโซมี
กองทัพปฏิวัติโซมี (The Zomi Revolutionary Army) ก่อตั้งเมื่อ พ.ศ. 2536 ที่พะเปียน รัฐชีน ประเทศพม่า เป็นองค์กรติดอาวุธขององค์กรปฏิวัติโซมี ปู เค กุยเต ผู้นำชาวโซมีจากเทือกเขามิกิรแห่งอัสสัมเป็นประธานผู้ก่อตั้งขององค์กร

กองทัพนี้เป็นกลุ่มต่อต้านที่ประกาศปกป้องชาวโซมีและรวมชาวโซมีในพม่า (รัฐชีน) บังกลาเทศ (เทือกเขาจิตตะกอง) และอินเดียตะวันออกเฉียงเหนือ (มณีปุระและไมโซรัม) เป้าหมายเพื่อรวมชาวโซมีทั้งหมดให้อยู่ภายใต้การปกครองของรัฐบาลเดียวเรียกโซกัมหมายถึงแผ่นดินของโซมี ในสหภาพอินเดีย
 พื้นที่ปฏิบัติการ 
พื้นที่ปฏิบัติการอยู่ในรัฐมณีปุระ โดยเฉพาะบริเวณที่ใกล้พม่า เคยเคลื่อนไหวในพื้นที่รอยต่อระหว่างมณีปุระกับไมโซรัม กองทัพมีรายได้จากค่าคุ้มครองที่ได้จากประชาชนในเขตที่มีอิทธิพล 
 เหตุการณ์ในอดีต 
ในวันที่ 9 มิถุนายน พ.ศ. 2548 กองทัพได้ทำลายรถบรรทุกที่บรรทุกของแนวร่วมปฏิวัติโซมี ทำให้มีทหารเสียชีวิต 3 คน บาดเจ็บ 1 คน วันที่ 20 กันยายน พ.ศ. 2548 กองทัพโจมตีแนวร่วมปฏิวัติโซมีมีทหารถูกฆ่า 6 คน ฝ่ายกองทัพบาดเจ็บ 1 คน  20 สิงหาคม พ.ศ. 2549 ทหารของกองทัพอินเดียฆ่าพลเรือน 2 คน และมีผู้บาดเจ็บอีก 4 คน ในพื้นที่เคลื่อนไหวของกองทัพ 15 มกราคม พ.ศ. 2553 ทหารของกองทัพเสียชีวิต 2 คนในการปะทะกับแนวร่วมประชาชนปฏิวัติซึ่งเป็นกองกำลังติดอาวุธของกองทัพปลดปล่อยประชาชนที่อยู่ภายในรัฐมณีปุระ
 อ้างอิง 

แหล่งข้อมูลอื่น
 National Consortium for the Study of Terrorism and Responses to Terrorism
 South Asia Terrorism Portal 
 Zomi Re-Unification Organisation
 List of Indian Liberation movements
# จังหวัดเอียนบ๊าย
เอียนบ๊าย  เป็นจังหวัดที่มีพื้นฐานอยู่บนการเกษตร ตั้งอยู่ในภูมิภาคเต็ยบั๊กหรือภาคตะวันตกเฉียงเหนือ ทางภาคเหนือตอนกลางของประเทศเวียดนาม มีพรมแดนร่วมกับ 6 จังหวัด ได้แก่ จังหวัดห่าซาง, จังหวัดหล่าวกาย, จังหวัดลายเจิว, จังหวัดเซินลา, จังหวัดฟู้เถาะ และจังหวัดเตวียนกวาง จังหวัดครอบคลุมพื้นที่ทั้งหมด 6,899.5 ตารางกิโลเมตร ใน ค.ศ. 2019 มีประชากร 821,030 คน

 ศัพทมูลวิทยา 
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 安沛

 เขตการปกครอง 
จังหวัดเอียนบ๊ายแบ่งเขตการปกครองออกเป็น 1 นคร 1 เมือง และ 12 อำเภอ ได้แก่

 ชื่อภาษาไทย  ชื่อภาษาเวียดนาม  ประชากร (ค.ศ. 2019) นครเอียนบ๊าย    100,631 เมืองเหงียโหละ    31,786 อำเภอจั่มเติ๊ว    33,962 อำเภอเจิ๊นเอียน    84,675 อำเภอวันเจิ๊น    155,473 อำเภอวันเอียน    129,679 อำเภอหมู่กังจ๋าย    63,961 อำเภอหลุกเอียน    108,817 อำเภอเอียนบิ่ญ    112,046